Judecator Cristi Danilet 5

Prezent la deschiderea Zilelor Baroului, magistratul Cristi Danilet, judecator la Tribunalul Cluj, a atins in discursul sau sustinut in fata avocatilor cateva subiecte sensibile despre problemele cu care se confrunta societatea romaneasca, in mare parte din cauza lipsei unei educatii juridice a populatiei. Acesta a expus publicului prezent in sala de conferinte a Hotel Opera Plaza necesitatea continuarii proiectului initiat de dansul, impreuna cu alti colegi magistrati, prin care se urmareste educarea copiilor cu privire la importanta legalitatii, prezentand si cateva date statistice referitoare la infractionalitatea juvenila in Romania.

„Cu ajutorul unor colegi magistrati dar si al unor avocati, am dezvoltat in ultimii ani un proiect care are ca obiect educatia juridica a copiilor. De ce a copiilor? Pentru ca avem o problema cu copii in Romania, o preblema reiesita din dosarele pe care le instrumentam. Anual avem cam 4000 de copii victime, zilnic fiind trimis in judecata un individ care omora un copil, un individ care agreseaza sexual un copil, altul care fura de la un copil, si asa mai departe. Avem, de asemenea, multi copii care sunt autori ai unor infractiuni, cam 3500 anual. Zilnic sunt trimisi in judecata cinci minori pentru savarsirea unor infractiuni de furt, talharie etc. O data la trei zile, un minor este prins in Romania si trimis in judecata pentru conducerea unui autovehicul fara permis de conducere si tot o data la trei zile un minor este trimis in judecata pentru agresiune sexuala. O data la patru zile un minor este trimis in judecata in Romania pentru ca omoara o persoana. O alta statistica ingrijoratoare este data de faptul ca, anual, 1000 de copii sunt parasiti in Romania si suntem pe primul loc in Europa ca numar de fetite sub 15 care nasc. De asemenea, 43.000 de copii sunt in grija statului si 6 din 10 copii din Romania sunt loviti in propriile familii.

Poate toate aceste date sunt explicatii ale fenomenului des intalnit in Romania in ziua de astazi, si anume comiterea a tot felul de acte nelegale. Ce este de facut? Pai avem tineretul pe care il pregatim, dar haideti sa vedem cum il pregatim. Prima poezie pe care un copil o invata in Romania este despre catelusul cu parul cret care fura. Dupa care merge copilul la scoala si prin clasa a 8-a invata ca un cioban celebru este victima unui omor cu premeditare si, desigur, ulterior este furat. Mai creste putin copilul si invata despre o meserie care este bratara de aur care insa se fura. Desigur, cand se insoara, tanarul nostru invata ca si mireasa trebuie furata. Desigur, avem o zicala celebra, care spune ca romanul nu fura, romanul se descurca si alta conform careia hotul neprins este negustor cinstit. Dupa care tanarul nostru se insoara, face un copil, si afla ca unde da tata creste, ca bataia e rupta din rai, ca bataia e atat de familiara incat este sora cu moartea sau „eu te-am facut, eu te omor", deci legitimam si violenta in familie.

Desigur, noi fiind aplicatori de legi, stim bine ca legea este facuta ca sa fie incalcata si unde sunt doi juristi sunt trei pareri.", arata judecatorul.



Magistratul mai sustine ca „Este vremea ca oamenii legii, practicienii dreptului, sa se implice in educarea societatii. Astazi ne-am obisnuit sa-i trimitem pe copii la scoala sa invete pentru examene si ies total nepregatiti din scolile patriei. Copiii nostri au nevoie sa iasa din scoli pregatiti pentru viata, si nu doar sa ia note mari. Ei trebuie sa invete ce inseamna drept pentru ca astazi, la 14 ani, ei raspund penal si contraventional, si nimeni nu le spune ca atunci cand le dam buletinul ei nu trebuie sa se uite in cartea de identitate si sa spuna ca „ce poza naspa am". Ei trebuie sa spuna ca din aceasta clipa am drepturi dar am si obligatii, pentru ca in fata unui judecator un pusti la 14 ani care consuma droguri nu poate sa invoce necunoasterea legii. Nimeni nu poate invoca necunoasterea legii, ok, dar cine i-o explica, cine i-o preda? Bine ca invatam cu totii latina, toata lumea invata latina in scoala generala. O fi buna si latina, dar nu toti ne facem practicieni ai dreptului sau oameni ai legii. In schimb, toti dintre noi, odata cu implinirea varstei de 14 ani, raspundem penal si nimeni nu ne pregateste pentru asta. Dupa cum nimeni nu ii pregateste pe tineri ce este libertatea credintei si dreptul la propria opinie.", crede Cristi Danilet.

Despre aparatul opresiv al statului, arhivele SIPA si granita dintre dreptul la expimare si dreptul la imagine si demnitate, puteti afla mai multe de la Cristi Danilet, urmarind videoclipul de mai jos.

Daca ti-a placut articolul, te asteptam si pe pagina de Facebook.